ລມຕ ປ້ອງກັນປະເທດ ສຫລ ປະຊຸມ ກັບເຈົ້າໜ້າທີ່ທະຫານ ແລະນັກການທູດ ສຫລ ທີ່ຄູເວດ 
ທ່ານ Carter ​ໄດ້​ບິນ​ໄປ​ຍັງ​ຄູ​ເວດ ຈາກ​ອັຟກາ​ນິສຖານ ບ່ອນ​ທີ່​ທ່ານ​​ເປັນ​ປະທານ ​ ໃນ​ກອງ​ປະຊຸມ ທີ່ຖານ​ທັບ Arifjan ​ຂອງ​ກອງທັບ​ບົກ​ສະຫະລັດ ຢູ່ເມືອງກັນດາຮາ.
ທ່ານ Ashton Carter ລັດຖະມົນຕີປ້ອງກັນປະເທດຄົນໃໝ່ ຂອງສະຫະລັດ ທຳການພົບປະຫາລືກັນໃນວັນຈັນມື້ນີ້ ທີ່ຄູເວດ ກັບບັນດາຜູ້ບັນຊາການທະຫານສູງສຸດ ແລະບັນດານັກການ ທູດ ຂອງສະຫະລັດ ກ່ຽວກັບຄວາມພະຍາຍາມຕ່າງໆຂອງສະ ຫະລັດ ເພື່ອຕໍ່ສູ້ກັບກຸ່ມລັດອິສລາມນັ້ນ ທ່ານ Carter ໄດ້ບິນໄປຍັງນະຄອນຄູເວດ ຈາກອັຟການິສຖານ ບ່ອນທີ່ທ່ານເປັນປະທານໃນກອງປະຊຸມ ທີ່ຖານທັບ Arifjan ຂອງກອງທັບບົກສະຫະລັດ ນອກຈາກພວກນາຍທະຫານແລ້ວ ຍັງມີພວກເອກອັກຄະລັດຖະທູດສະຫະລັດ ຈາກຈໍແດນ ແລະ ແຫ່ງອື່ນໆອີກໃນພາກຕາເວັນອອກກາງ ເຂົ້າຮ່ວມກອງປະຊຸມ ບັນດາເຈົ້າໜ້າທີ່ກ່າວວ່າ ການພົບປະກັນດັ່ງກ່າວ ບໍ່ຄາດວ່າຈະບັນລຸຍຸດທະສາດໃໝ່ ເພື່ອຕໍ່ສູ້ກັບກຸ່ມລັດອິສລາມແຕ່ຢ່າງໃດ ແຕ່ແມ່ນເພື່ອ ອຳນວຍໃຫ້ທ່ານ Carter ເຂົ້າ ອົກເຂົ້າໃຈດີຂຶ້ນກ່ຽວກັບຄວາມພະຍາ ຍາມຕ່າງໆ ທີ່ກຳລັງດຳເນີນການໃນປັດຈຸບັນ ເພື່ອປາບກຸ່ມລັດອິສລາມນັ້ນ ໃນວັນອາທິດວານນີ້ ທ່ານ Ashton ໄດ້ຢ້ຽມຢາມພາກໃຕ້ຂອງອັຟການິສຖານ ເພື່ຶອ ທົບທວນເບິ່ງແຜນການຕ່າງໆ ເພື່ອຖອນທະຫານສະຫະລັດອອກຈາກອັຟການິສຖານພາຍໃນສອງປີຕໍ່ໜ້ານີ້ ທ່ານໄດ້ພົບປະກັບພວກທະຫານສະຫະລັດທີ່ຖານທັບອາເມຣິກັນ ທີ່ເມືອງກັນດາຮາ ແລະໄດ້ຮັບຟັງລາຍງານໂດຍສັງເຂບ ກ່ຽວກັບສະພາບການຂອງຄວາມ ພະຍາຍາມຂອງແນວໂຮມ ເພື່ອເຝິກແອບ ໃຫ້ຄຳແນະນຳ ແລະຊ່ອຍກຳລັງຂອງອັຟກາ ນິສຖານນັ້ນ